Paluoja

Paluoja on oja Sakala kõrgustiku lõunaosas, Viljandi maakonnas Mulgi vallas ja Abja-Paluoja linnas, Halliste jõe vasakpoolne lisajõgi.

Oja pikkus on 4,3 km, langus 33 m ja lang 7,67 m/km. Oja saab alguse 70,5 m kõrgusel Abjaku külas ja suubub 37,5 m kõrgusel Päigiste külas vasakult poolt Kariste järve. Abja-Paluoja linnas on ojale paisutatud Abja paisjärv. Oja kuulub Lääne-Eesti vesikonda ja Pärnu alamvesikonda.

Oja nimi võib olla üsna vana. Juba 1601 nimetati küla nimega Pallas, kus elas Pallo Andreas. Palu-nimeline paik on tänapäevalgi linnast läänes Abjakul. Mellini atlases olid aastal 1797 küla ja kõrts nimega Pallo. 1883. aastast pärineb nimekuju Paluja ja umbes 1900. aastast Палуоя.Eesti kohanimeraamat, lk. 25

Viited

Välislingid

Kategooria:Mulgi valla jõed
Kategooria:Abja-Paluoja
Kategooria:Pärnu alamvesikond
Kategooria:Pärnu jõgikond